Käsitööstuskoja valimistel anti 4476 häält


Osa võttis 44 protsenti hääleõiguslikest. – Umbes 300 häält loeti rikutuks. 

Käsitööstuskoja valimistest osavõtmise kohta on kokkuvõtted selgunud. Valimistel 18.–20. detsembrini anti ära kokku 4476 häält ehk 44,6 protsenti 10.424 hääleõigusliku hulgast. Isikliku hääletamisega anti valimisjaoskondades 2784 häält, kuna posti teel hääletas 1892 valijat.

Üksikute sektsioonide kaupa anti hääli järgmiselt: metallitööstuse sektsioonis 929 ehk 51 protsenti hääleõiguslike arvust, ehitustööstuse sektsioonis 992 häält ehk 43 protsenti, toiduainete tööstuses 196 häält ehk 48 protsenti, juuksetööstuses 376 häält ehk 54 prots., tekstiiltööstuses 1305 häält ehk 42 prots., nahatööstuses 733 häält ehk 38 prots. ja graafikatööstuse sektsioonis 145 häält ehk 67 protsenti hääleõiguslike arvust.

Peale ülaltoodud häälte, mis tunnistati maksvateks, on käsitööstuskoja kirjalikel valimistel hulk hääli läinud kaotsi. Nii on umbes 300 ümbrikku tulnud sisse 21. detsembri postitempliga, kuna maksvateks loetakse ümbrikud, mis on posti pandud kõige hiljemalt 20. detsembril. Kas siin on süüdi valijad ise või on hilinemine tulnud postiagentuuride tembeldamiskorraldusest, seda ei ole teada. Igatahes loetakse aga 21. detsembri kuupäevaga tembeldatud ümbrikud rikutuks ning ei loeta maksvaks hääletustulemuste arvestusel. Niisuguste rikutud ümbrikkude arv moodustab käsitööstuskoja alimistel umbes 8 protsenti äraantud häältest.

Isiklikul hääletamisel oli kõige elavam osavõtt Tallinnas, kus isiklikult anti ära 32 protsenti hääleõiguslike arvust.

Koja liikmete isiklik koosseis selgub pärast pühi.

Uus Eesti
1936